Ζακ Σιλά

Ο Ζακ Σιλά (Jacques Hughs Sylla) ήταν πολιτικός από τη Μαδαγασκάρη. Έγινε Πρωθυπουργός της χώρας το Φεβρουάριο του 2002 και διατηρήθηκε στο αξίωμα ως το 2007.
Επί προεδρίας Αλμπέρ Ζαφί , το 1993 - 1996 χρημάτισε Υπουργός Εξωτερικών. Διατηρήθηκε στην πρωθυπουργία μέχρι το 2007, οπότε και τον διαδέχθηκε ο Σαρλ Ραμπεμανανζαρά. Τον Οκτώβριο του ιδίου έτους έγινε Πρόεδρος της Εθνοσυνέλευσης.

 Βιογραφία 
Γεννήθηκε το 1946 στο νησί Σάντα Μαρία και είναι γιος του Αλμπέρ Σιλά, που διετέλεσε Υπουργός Εξωτερικών επί θητείας του πρώτου Προέδρου του νησιού, Φιλιμπέρ Τσιρανάνα,"Jacques Sylla reconduit Premier ministre" , Afrique Express, N° 262, 15 Ιανουαρίου 2003 (στα γαλλικά).Jean-Dominique Geslin, "Jacques Sylla, diplomate par filiation." , Jeuneafrique.com, 12 Αυγούστου 2002 (στα γαλλικά). ως το θάνατό του σε αεροπορικό δυστύχημα τον Ιούλιο του 1967. Ο Σιλά έχει διπλή, γαλλική και μαλαγασική υπηκοότητα.
 Πολιτική καριέρα 
Ακολουθώντας τα βήματα του πατέρα του, ο Σιλά έγινε Υπουργός Εξωτερικών το 1993 και διατηρήθηκε στο αξίωμα ως το 1996. Κατά την κρίση του 2001 υποστήριξε το Μαρκ Ραβαλομανάνα και έθεσε την υπόθεση του ποιος είχε κερδίσει τις προεδρικές εκλογές (ο Ραβαλομανάνα ή ο Ντιντιέ Ρατσιράκα) στο Συνταγματικό Δικαστήριο. Στις 26 Φεβρουαρίου του 2002, εν μέσω της κρίσης, ο Ραβολομανάνα διόρισε το Σιλά στην πρωθυπουργία, έχοντας ο ίδιος ανακηρυχθεί Πρόεδρος λίγες μέρες νωρίτερα."MADAGASCAR: Ravalomanana swears in "prime minister"", IRIN, 26 Φεβρουαρίου 2002."Rival Madagascar premier named", BBC News Online, 26 Φεβρουαρίου 2002. Ο διορισμός του Καθολικού Σιλά έγινε με υπόδειξη του καρδιναλίου Ραμαχολιμιχάζο.Ελευθεροτυπία, Ο Μεσσίας είναι επιχειρηματίας, 28 Μαΐου 2006.. Στις 9 Μαΐου του 2002 ο Σιλά επαναδιορίστηκε επίσημα στο αξίωμα του Πρωθυπουργού.

Αργότερα το 2002 έγινε Γενικός γραμματέας του κυβερνώντος κόμματος Tiako I Madagasikara (TIM). Ήταν η πρώτη φορά που τέθηκε επικεφαλής πολιτικού κόμματος.
Παραιτήθηκε από την πρωθυπουργία στις 19 Ιανουαρίου του 2007 και η παραίτησή του έγινε αποδεκτή από τον Πρόεδρο. Στις 20 Ιανουαρίου του 2007 ορκίστηκε στη θέση του ο Σαρλ Ραμπεμανανζαρά ."Charles RABEMANANJARA 1er Ministre de Madagascar" (προεδρικά διατάγματα) , Sobika.com, 20 Ιανουαρίου 2007.

Στις βουλευτικές εκλογές το Σεπτέμβριο του 2007 ο Σιλά κατήλθε ως υποψήφιος στην εκλογική περιφέρεια της Σάντα ΜαρίαΠροσωρινά αποτελέσματα εκλογών στη Σάντα Μαρία (γαλλικά) κερδίζοντας με 51,04% των ψήφων. Στις 23 Οκτωβρίου του 2007 εξελέγη ως μοναδικός υποψήφιος στο αξίωμα του Προέδρου της Εθνοσυνέλευσης με 123 ψήφους έναντι 1 λευκής ψήφου.

Κατά την πολιτική κρίση του 2009, ο Σιλά έλαβε μέρος στις διαπραγματεύσεις μεταξύ του προέδρου Ραβαλομανάνα και του ηγέτη της αντιπολίτευσης, Αντρί Ραζοελίνα στις 24 Φεβρουαρίου 2009."Madagascan rivals fail to reach agreement in 3rd meeting" , Xinhua (People's Daily Online), 25 Φεβρουαρίου 2009. Στις 14 Μαρτίου στη διάρκεια πορείας προσχώρησε στην αντιπολίτευση και ζήτησε ευθέως την παραίτηση του Ραβαλομανάνα"Madagascar opposition claims presidential authority" , Reuters, 14 Μαρτίου 2009.Lovasa Rabary-Rakotondravony, "Madagascar's leader in trouble" , Associated Press (News24), 15 Μαρτίου 2009. .

Ο Ραζοελίνα διόρισε τον Σιλά προσωρινό πρόεδρο του κοινοβουλίου στις 8 Σεπτεμβρίου 2009."Adhésion de Rajemison Rakotomaharo et Jacques Sylla" , Madagascar Tribune, 9 Σεπτεμβρίου 2009 .

Πέθανε στις 26 Δεκεμβρίου 2009 έπειτα από μακροχρόνια ασθένεια.

 Παραπομπές 

Σιλα Ζακ